Deo Sidi Sajed džamije, neslužbenog simbola Ahmedabada
Ahmedabad je najveći grad u indijskoj državi Gudžarat. Uži deo grada je imao 3,77 miliona stanovnika (procena 2006.).
Ahmedabad je poslovni i trgovački centar Gudžarata.
Grad je pod britanskom upravom dobio naziv "Mančester Istoka" zbog svoje izuzetno razvijene tekstilne industrije.

Istorija
--------

Masdžid džamija
Područje oko Ahmedabada naseljeno je od 11. veka. Na mestu modernog Ahmedabada osnovan je najpre grad Karnavati. Na tome mestu ponovo je osnovan grad 1411. kao glavni grad sultanata Gudžarat. Osnovao ga je sultan Ahmed Šah. Mogulski car Akbar Veliki je zauzeo grad 1573. Tokom mogulske vlasti Ahmedabad je postao bogati trgovački grad, čiji tekstil se izvozio i do Evrope. Mogulski car Šah Džahan proveo je deo života u Ahmedabadu gradeći Moti Šahi Mahal. Vojska od Marata je zauzela grad i okončala vlast Mogula. Unutrašnji sukobi doveli su do razaranja dela grada. Glad iz 1630. je takoće teško pogodila grad. Britanska istočnoindijska kommpanija je zauzela grad 1818. Pod britanskom upravom modernizirana je gradska infrastruktura. Ahmedabad postaje važan centar, a 1864. uspostavljena je železnićka veza sa Bombajem. Zbog jake tekstilne industrije grad dobija naziv "Mančester Istoka". Grad je bio poprište žestokih sukoba , jer je indijski pokret za nezavisnost imao jake korene u Ahmedabadu. Mahatma Gandi je 1930. započeo čuveni protest prikupljanja soli krećući se baš iz Ahmedabada. Kada je država Bombaj rascepljena na više država Ahmedabad je bio glavni grad Gudžurata do 1970. Razorni zemljotres od 6,9 stepeni po Rihterovoj skali je 26. januara 2001. usmrtio 752 ljudi u Ahmedabadu i srušio je brojne zgrade u Ahmedabadu. U Gudžaratu je došlo do velikog nasilja početkom 2002. Najpre je grupa muslimana 27. februara 2002. zapalila voz i pri tome ubila 58 hindusa. Došlo je do osvete i međusobnog ubijanja u kome je stradalo oko 1.000 ljudi, a stradale su i džamije.

Ekonomija
---------

Najveći je kopneni industrijski centar zapadne Indije. Tekstilna industrija ima istorijski značaj, jer Ahmedabad je bio Mančester istoka. Hemijska i farmaceutska industrija su izuzetno razvijene. Dve najveće farmaceutske kompanije u Indiji imaju sedište u Ahmedabadu. U novije vreme Ahmedabad postaje značajan i u sektoru informacionih tehnologija, tako da je 2002. rangiran kao peti grad u Indiji po stepenu kompetitivnosti za sektor IT usluga. 

Stari deo Ahmedabada

Demografija
-----------

Po popisu stanovništva iz 2001. Ahmedabad je imao 3,51 milion stanovnika. Uzme li se u obzir šire područje grada imao je 4,5 miliona stanovnika. Oko 440.000 ljudi živi u slamovima oko grada. Ima 11,4% muslimana i 84.6% hinduista.

Kultura
-------

Mnogo građevina iz prošlosti je bilo građeno mešavinom islamske arhitekture sa indijskim stilovima. Iz britanskog razdoblja postoje građevine viktorijanske arhitekture. U novije vreme postoje moderne građevine koje su konstruirane prema dizajnu čuvenih svetskih arhitekta
Le Korbizjea, Luja Kana i Čarlsa Koreje.

***Ahmedabad*** na Wikimedijinoj ostavi

  


|  |  |
| --- | --- |
| **Milionski gradovi u Indiji**  | Flag of India |
| Agra • Ahmedabad • Alahabad • Amricar • Asansol • Bangalor • Bopal • Čenaj • Koimbator • Delhi • Danbad • Faridabad • Hajderabad • Indor • Džabalpur • Džajpur • Džamšedpur • Kanpur • Kočin • Kolkata • Laknau • Ludijana • Madura • Mirut • Mumbaj • Nagpur • Našik • Patna • Puna • Radžkot • Surat • Vadodara • Varanasi • Vidžajavada • Vizagapatnam |

Vanjske veze
------------

***Ahmedabad*** na Wikimedijinoj ostavi